ഞങ്ങടെ കാര്യങ്ങള് ഞങ്ങള് പരിഹരിച്ചോളാം, എകെജി സെന്ററില് നിന്നുള്ള മാര്ഗനിര്ദേശം വേണ്ടെന്ന് വിഡി സതീശന് തിരുവനന്തപുരം: കോണ്ഗ്രസിലെ ആഭ്യന്തര വിഷയങ്ങളില് കെപിസിസി പ്രസിഡന്റ് പറയുന്നതാണ് അന്തിമ നിലപാടെന്ന് പ്രതിപക്ഷ നേതാവ് വിഡി സതീശന്. നേതാക്കളെല്ലാം ചേര്ന്ന് കൂടിയാലോചിച്ച ശേഷമാണ് തീരുമാനം കെപിസിസി അധ്യക്ഷന് പ്രഖ്യാപിക്കുന്നത്. അതാണ് പാര്ട്ടി നിലപാട്, അതിനൊപ്പമാണ് താനെന്നും വിഡി സതീശന് പറഞ്ഞു. എല്ലാ സംഘടനങ്ങള്ക്കും ഒരു പൊതുച്ചട്ടക്കൂടുണ്ട്, അതിനകത്ത് നിന്നു വേണം എല്ലാവരും പ്രവര്ത്തിക്കാന്. അതില്ലാതെ പോകുമ്ബോള് ആണ് അച്ചടക്ക നടപടി സ്വീകരിക്കേണ്ടി വരുന്നതെന്നും സതീശന് പറഞ്ഞു. ഇപ്പോള് കോണ്ഗ്രസിലുള്ളത് ഒരു പുതിയ രീതിയാണ്. സംഘടനപരമായ ചിട്ടയോടെയാണ് കാര്യങ്ങള് ഇപ്പോള് പോകുന്നത്. അതിന്റെ ആത്മവിശ്വാസം തങ്ങള്ക്കെല്ലാമുണ്ട്. കോണ്ഗ്രസിലെ അഭ്യന്തര പ്രശ്നങ്ങള് തങ്ങള് പരിഹരിക്കുമെന്നും അക്കാര്യത്തില് എകെജി സെന്ററില് നിന്നും നിര്ദേശവും മാര്ഗനിര്ദേശവും നല്കേണ്ടതില്ലെന്നും സതീശന് വ്യക്തമാക്കി. വിഡി സതീശന്്റെ വാക്കുകള് . സംഘടനാപരമായ കാര്യങ്ങള് കെപിസിസി പ്രസിഡന്്റ് പറയും. പുനസംഘടന പൂര്ത്തിയാക്കാന് കെപിസിസി പ്രസിഡന്്റ ഒരു സമയക്രമം പ്രഖ്യാപിച്ചിട്ടുണ്ട്. അതിനകത്ത് തന്നെ കാര്യങ്ങള് നടപ്പാക്കും. എല്ലാ സംഘടനങ്ങള്ക്കും ഒരു പൊതുച്ചട്ടക്കൂടുണ്ട് അതിനകത്ത് നിന്നു വേണം എല്ലാവരും പ്രവര്ത്തിക്കാന്. അതില്ലാതെ പോകുമ്ബോള് ആണ് അച്ചടക്ക നടപടി സ്വീകരിക്കേണ്ടി വരുന്നത്. എ.വി ഗോപിനാഥിന്്റെ അടക്കമുള്ള വിഷയങ്ങളില് കെപിസിസി പ്രസിഡന്്റ് നിലപാട് വ്യക്തമാക്കും. സംഘടനാപരമായ കാര്യങ്ങളില് വളരെ വ്യക്തതയോടെ കെപിസിസി പ്രസിഡന്്റ പറയും. നേതാക്കളെല്ലാം കൂടി ആലോചിച്ച കാര്യമാണ് അദ്ദേഹം പറയുന്നത്. ആ കാര്യങ്ങളേ ഞങ്ങള് പറയൂ. സംഘടനപരമായ ചിട്ടയോടെയാണ് കാര്യങ്ങള് ഇപ്പോള് പോകുന്നത്. അതൊരു പുതിയ രീതിയാണ്. അതിന്്റെ ഒരു ആത്മവിശ്വാസം ഞങ്ങള്ക്കെല്ലാമുണ്ട്. തുടര്ച്ചയായുണ്ടായ രണ്ട് തെരഞ്ഞെടുപ്പ് പരാജയങ്ങളില് നിന്നും കേരളത്തിലെ യുഡിഎഫിനേയും കോണ്ഗ്രസിനേയും തിരികെ കൊണ്ടു വരിക എന്നതാണ് ഞങ്ങളുടെ ലക്ഷ്യം. അതിനായൊരു പദ്ധതി ഞങ്ങള്ക്കുണ്ട് ആ രീതിക്ക് കാര്യങ്ങള് നടക്കും സിപിഎമ്മില് എന്താണ് നടക്കുന്നത്. ഇതിനു മുന്പ് എന്താണ് നടന്നത്. എല്ലാവരും ആത്മപരിശോധന നടത്തുന്നത് നല്ലതാണ്. ഇപ്പോ ആലപ്പുഴയില് ആ പാവം ജി സുധാകരനോട് ചെയ്യുന്നത് എന്താണ്. ഇഷ്ടക്കാരേയും ഇഷ്ടമില്ലാത്തവരേയും പലരീതിയില് കൈകാര്യം ചെയ്തിട്ട് ബാക്കിയുള്ളവരെ ഉപദേശിക്കേണ്ട. ഞങ്ങളുടെ അഭ്യന്തര കാര്യങ്ങള് ഞങ്ങള് പരിഹരിച്ചോളാം അതിന് എകെജി സെന്്ററില് നിന്നുള്ള പ്രത്യേക ഉപദേശവും മാര്ഗനിര്ദേശവും ആവശ്യമില്ല